**Kedves Pácienseink!**

A Kormány döntése szerint **nem kell** negatív PCR koronavírus teszt minden fogászati beavatkozáshoz, fogorvosa bírálja el annak szükségességét. Ez természetesen nem azt jelenti, hogy minden olyan lesz, mint régen. A továbbiakban igyekszünk a fokozatosság elvét követni, ami azt jelenti, hogy a sürgősségi beavatkozások mellett folytatjuk a félbe maradt kezeléseket és azokat a kezeléseket melyek további halasztása állapot romláshoz vezetne. Kérünk mindenkit legyen türelemmel!

A rendelő szakmai vezetősége nagy figyelmet fordít a paciensei és az ott dolgozók egészségére. Ezért, egy a rendelőre érvényes új eljárás rendet, infekció kontrollt alakítottunk ki, mely megfelel a hatályos jogszabályoknak, és maximálisan előtérbe helyezi mind a paciensei, mind az ott dolgozók biztonságát.

Kérünk mindenkit, hogy aki a vizsgálatot, fogászati kezelést megelőző két hétben lázas beteg volt, az alábbi tüneteket észlelte vagy közvetlen környezetében lévők közül bárkinek hasonló betegsége, tünetei voltak azt jelezze a bejelentkezéskor és ennek tudatában adunk előjegyzési időpontot:

- magas láz; - hidegrázás; - feltűnő gyengeség; - szaglás, ízérzés zavara; - köhögés; - nehézlégzés; - orrfolyás; - izomfájdalom

Megkérünk mindenkit, hogy a rendelőbe érkezéskor szájmaszkot vagy orrot, szájat eltakaró kendőt viseljen.

Kérjük, hogy belépés után első teendője a kézmosás, kézfertőtlenítés legyen.

A váróban lázmérővel ellenőrizzük a testhőmérsékletét.

Kérdőívet adunk, amit kérünk gondosan elolvasni, a feltett kérdésekre válaszolni és aláírni. Ez a kérdőív letölthető formában megtalálható Facebook oldalunkon és a zsaka.hu weboldalon:

Javasoljuk, hogy ezt még előzetesen töltse ki és hozza magával.

A vizsgálatra kérjük, hogy egyedül érkezzen. **Hozzátartozót a járványhelyzet elmúltáig nem tudunk beengedni a rendelőbe. Kivételt képez ez alól a gyermekek kezelése, akikkel egy fő szülő kísérőt áll módunkban beengedni**

Kérjük, pontosan tartsa be az előzetes bejelentkezéskor kapott időpontot, mivel a szociális távolságtartás érdekében egyszerre maximum 2 paciens tartózkodhat a váróteremben. Ha nem nyitunk ajtót, kérjük, hogy telefonáljon. A kialakult járványügyi helyzet miatt a kezelések között szigorú fertőtlenítési protokollt dolgoztunk ki, mely elvégzéséhez időre van szükségünk.

Ezen intézkedések betartása közös érdek! Az esetleg kialakuló kellemetlenségekért elnézésüket és megértésüket kérjük.